Kvennalið Breiðabliks leikur þriðja leik sinn í Meistaradeild Evrópu í dag, þegar liðið mætir úkraínska liðinu Kharkiv í Úkraínu. Leikmaður og þjálfari eru bjartsýn á að geta sótt fyrstu stig liðsins í leiknum.
Bæði Breiðablik og Kharkiv eru án stiga fyrir leikinn í dag eftir að hafa tapað fyrir PSG og Real Madrid. Selma Sól Magnúsdóttir, leikmaður Blika, segir liðið spennt fyrir krefjandi verkefni kvöldsins.
Sagði Selma Sól Magnúsdóttir. YouTube er með alþjóðlegan sýningarrétt á Meistaradeild kvenna í fótbolta og leikur Breiðabliks og Kharkiv er þar af leiðandi sýndur beint á YouTube í dag og hefst klukkan 17:30.
Íslenska kvennalandsliðið í körfubolta er mætt til Rúmeníu þar sem liðið hefur leik í undankeppni EM á fimmtudaginn. Meðalaldur liðsins er 22 ár og reynslumesti leikmaður þess, Helena Sverrisdóttir, er ekki með vegna meiðsla. Benedikt Guðmundsson, þjálfari landsliðisins, segist spenntur að fylgjast með leik liðsins á fimmtudag.
Þetta var Benedikt Guðmundsson, þjálfari kvennalandsliðsins í körfubolta. Leikurinn gegn Rúmeníu hefst klukkan 16 á fimmtudag og verður í beinni útsendingu á RÚV.